LATVIJAS REPUBLIKAS MINISTRU KABINETS

2017. gada \_\_\_.\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_\_\_\_.§)

**Grozījumi Ministru kabineta 2000. gada 27. jūnija noteikumos Nr. 211 “Noteikumi par valsts profesionālās vidējās izglītības standartu un**

**valsts arodizglītības standartu”**

Izdoti saskaņā ar

Izglītības likuma 14. panta 19. punktu un

Profesionālās izglītības likuma

23. panta otro daļu

Izdarīt Ministru kabineta 2000. gada 27. jūnija noteikumos Nr. 211 "Noteikumi par valsts profesionālās vidējās izglītības standartu un valsts arodizglītības standartu" (Latvijas Vēstnesis, 2000, 244./246. nr.; 2004, 98. nr.; 2006, 138. nr.; 2008, 201. nr.; 2010, 144. nr.; 2016, 50. nr.) šādus grozījumus:

1. Aizstāt noteikumu tekstā vārdus “profesionālo mācību priekšmets” (attiecīgā locījumā) ar vārdiem “profesionālo mācību priekšmets vai kurss (modulis)” (attiecīgā locījumā).

2. Papildināt noteikumus ar 2.5. apakšpunktu šādā redakcijā:

“2.5. nodrošināt, ka izglītības programmu apguves rezultātā izglītojamie iegūst zināšanas, prasmes, attieksmes un kompetences, kuras nosaka profesiju standarti un profesionālo kvalifikāciju prasības.”.

3. Aizstāt 8. punktā, 2. pielikuma 3. tabulas 2. piezīmē un 3. pielikuma 3. tabulas 3. piezīmē vārdu “kurss” (attiecīgā locījumā) ar vārdiem “kurss (modulis)” (attiecīgā locījumā).

4. Izteikt 9. punktu šādā redakcijā:

“9. Profesionālo mācību priekšmetu vai kursu (moduļu), praktisko mācību un kvalifikācijas prakses saturu atbilstoši iegūstamās profesionālās kvalifikācijas pamatprasībām un specifiskajām prasībām, kas nepieciešamas pienākumu un galveno darba uzdevumu veikšanai attiecīgajā profesijā, nosaka attiecīgie profesiju standarti, profesionālo kvalifikāciju prasības un izglītības programma.”

5. Izteikt 11. un 12. punktu šādā redakcijā:

“11. Izglītojamo mācību sasniegumu vērtēšanas pamatprincipi ir šādi:

11.1. pozitīvo sasniegumu summēšana;

11.2. pārbaudes obligātums: izglītojamie saņem vērtējumu par izglītības programmu obligātā satura apguvi;

11.3. izglītojamā zināšanām, prasmēm un attieksmēm noteikto kritēriju atklātība un skaidrība: atbilstoši izvirzītajiem izglītības programmu mērķiem un uzdevumiem, kā arī mācību priekšmetu vai kursu (moduļu) mērķiem un uzdevumiem ir noteikts pamatprasību kopums iegūtās izglītības kvalitātes vērtēšanai. Mācību priekšmetu vai kursu (moduļu) programmās tiek ietverts to obligātais saturs un pamatprasības izglītojamā sasniegumiem, kuras ir pieejamas un izprotamas visiem mācību procesa dalībniekiem;

11.4. vērtēšanas formu dažādība: izglītojamā mācību sasniegumu vērtēšanā izmanto dažādas formas un pārbaudes veidus;

11.5. pārbaudes pieejamība: pārbaudes darbā ir jādod iespēja izglītojamajam apliecināt zināšanas, prasmes, iemaņas un attieksmes visiem apguves līmeņiem atbilstošos uzdevumos un situācijās, mācību starprezultātu un galarezultātu pārbaudēs iekļaujamajam mācību satura apjomam jāatbilst priekšmetu programmās noteiktajam saturam.

12. Izglītojamā mācību sasniegumus vērtē salīdzinājumā ar plānotajiem rezultātiem, raksturojot mācību priekšmeta vai kursa (moduļa) vai programmas daļas apguves līmeni:

12.1. mācību priekšmeta vai kursa (moduļa) apguve, praktiskās mācības un valsts noslēguma pārbaudījumi tiek vērtēti ar atzīmi 10 ballu vērtējuma skalā:

12.1.1. augsts apguves līmenis: izcili - 10, teicami - 9;

12.1.2. optimāls apguves līmenis: ļoti labi - 8, labi - 7, gandrīz labi - 6;

12.1.3. vidējs apguves līmenis: viduvēji - 5, gandrīz viduvēji - 4;

12.1.4. zems apguves līmenis: vāji - 3, ļoti vāji - 2, ļoti, ļoti vāji - 1;

12.2. kvalifikācijas prakse un izglītības programmā noteiktie ieskaites darbi tiek vērtēti vērtējuma skalā - "ieskaitīts" vai "neieskaitīts" — vai ar atzīmi 10 ballu vērtējuma skalā;

12.3. vērtējumu vispārizglītojošos mācību priekšmetos, kuros ir organizēts centralizētais eksāmens, apliecina vispārējās vidējās izglītības sertifikāts.”.

6. Papildināt 2. pielikuma 2. tabulas piezīmi un 3. pielikuma 2. tabulas piezīmi ar teikumu šādā redakcijā: “Teorija vai prakse tiek īstenota darba vidē balstītu mācību formā vismaz 25 procentu apjomā no kontaktstundu skaita.”.

7. Izteikt 4. un 5. pielikumu šādā redakcijā:

“4.pielikums
Ministru kabineta
2000.gada 27. jūnija noteikumiem Nr. 211

**Prasības izglītojamajam profesionālās vidējās izglītības programmu apguvē**

|  |  |  |
| --- | --- | --- |
| **Nr. p.k.** | **Prasības izglītojamajam** | **Programmas apguves līmenis** |
| 1. | Ir saņēmis galīgo vērtējumu - atzīmi, ne zemāku par “gandrīz viduvēji – 4”, vai “ieskaitīts” visos programmas mācību priekšmetos vai mācību kursos (moduļos), praktiskajās mācībās un kvalifikācijas praksē; ir nokārtojis profesionālās vidējās izglītības programmas valsts noslēguma pārbaudījumus - eksāmenus mācību priekšmetos, saņēmis tajos vērtējumu un nokārtojis profesionālās kvalifikācijas eksāmenu un saņēmis tajā vērtējumu - atzīmi, ne zemāku par “viduvēji – 5” | Ir apgūta |
| 2. | Ir saņēmis galīgo vērtējumu visos programmas mācību priekšmetos vai mācību kursos (moduļos), praktiskajās mācībās un kvalifikācijas praksē; ir nokārtojis profesionālās vidējās izglītības programmas valsts noslēguma pārbaudījumu daļu - kvalifikācijas eksāmenu - un saņēmis tajā vērtējumu - atzīmi, ne zemāku par "viduvēji - 5" | Ir daļēji apgūta |

5.pielikums
Ministru kabineta
2000. gada 27. jūnija noteikumiem Nr. 211

**Prasības izglītojamajam arodizglītības programmu apguvei**

|  |  |  |
| --- | --- | --- |
| **Nr. p.k.** | **Prasības izglītojamajam** | **Programmas apguves līmenis** |
| 1. | Pēc pamatizglītības ieguves ir apguvis arodizglītības programmu un saņēmis galīgo vērtējumu visos programmas mācību priekšmetos vai mācību kursos (moduļos), praktiskajās mācībās un kvalifikācijas praksē; ir nokārtojis arodizglītības programmas valsts noslēguma pārbaudījumu - profesionālās kvalifikācijas eksāmenu - un saņēmis tajā vērtējumu - atzīmi, ne zemāku par “viduvēji – 5” | Ir apgūta |
| 2. | Pēc vidējās izglītības ieguves ir daļēji apguvis arodizglītības programmu un saņēmis galīgo vērtējumu visos programmas profesionālajos mācību priekšmetos vai mācību kursos (moduļos), praktiskajās mācībās un kvalifikācijas praksē; ir nokārtojis arodizglītības programmas valsts noslēguma pārbaudījumu - profesionālās kvalifikācijas eksāmenu - un saņēmis tajā vērtējumu - atzīmi, ne zemāku par “viduvēji *–* 5” | Ir daļēji apgūta” |

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

29.03.2017. 12:18

822

R. Gintaute - Marihina

67503753, ruta.gintaute-marihina@visc.gov.lv